ดัชนีหุ้น13ก.พ.บวก25.16จุด
หุ้น 13 ก.พ.บวกแรงปิดที่ 1,514.11 จุด เพิ่มขึ้น 25.16 จุด มูลค่าซื้อขาย 72,023 ล้านบาท
13 ก.พ. 2556

หุ้น 13 ก.พ.บวกแรงปิดที่ 1,514.11 จุด เพิ่มขึ้น 25.16 จุด มูลค่าซื้อขาย 72,023 ล้านบาท 
ตลาดหุ้นวันที่ 13 ก.พ. ดัชนีหุ้นเปิดตลาดบวกแรง และสามารถยืนในแดนบวกได้ตลอดทั้งวัน โดยได้รับแรงหนุนจากการเข้าซื้อหุ้นขนาดใหญ่ในกลุ่มพลังงานและธนาคาร เป็นตัวดันให้ดัชนีทะลุระดับ 1,500 จุด และมาปิดตลาดที่ระดับ 1,514.11 จุด เพิ่มขึ้น 25.16 จุด หรือ 1.69% มูลค่าการซื้อขาย 72,023.79 ล้านบาท 
5 อันดับหุ้นที่มีการซื้อขายสูงสุด
1.BLAND ปิดที่ 2.04 บาท ลดลง 0.04 บาท หรือ 1.92% มูลค่าการซื้อขาย 3,591 ล้านบาท 
2.PTT ปิดที่  361 บาท เพิ่มขึ้น 14 บาท หรือ 4.03% มูลค่าการซื้อขาย 3,257 ล้านบาท 
3.BJC ปิดที่  89.50 บาท เพิ่มขึ้น 2.25 บาท หรือ 2.58% มูลค่าการซื้อขาย 2,189 ล้านบาท 
4.TMB ปิดที่ 2.42 บาท ลดลง 0.02 บาท หรือ 0.82% มูลค่าการซื้อขาย 2,005 ล้านบาท 
5. KTB ปิดที่ 24.90 บาท เพิ่มขึ้น 1 บาท หรือ 4.18% มูลค่าการซื้อขาย 1,990 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล. ฟิลลิป (ประเทศไทย) กล่าวว่า สาเหตุที่ทำให้ดัชนีหุ้นปรับตัวเพิ่มขึ้นค่อนข้างแรง เป็นไปในทิศทางเดียวกับตลาดหุ้นทั่วโลก ทั้งนี้ หุ้นขนาดใหญ่ที่ปรับตัวบวก ต้องติดตามว่าเป็นแรงซื้อจากนักลงทุนต่างชาติหรือไม่ หากกลับมาซื้อแสดงว่ามีสัญญาณที่ดีในตลาดหุ้นไทย หลังจากได้ขายสุทธิติดต่อกัน 6 วันทำการ
ส่วนแนวโน้มตลาดหุ้นไทยในพรุ่งนี้ มีโอกาสที่ดัชนีหุ้นจะปรับตัวขึ้นไปต่อได้อีก ตามบรรยากาศการลงทุนที่ดีทั่วโลก กลยุทธการลงทุน ในช่วงนี้ แนะนำให้เก็งกำไรในหุ้นรายตัว ประเมินแนวรับไว้ที่ 1,500 จุด แนวต้าน 1,520 จุด
นักวิเคราะห์โบรกเกอร์อีกราย กล่าวว่า ดัชนีหุ้นไทยที่เพิ่มขึ้นร้อนแรง แต่กลับพบว่าหุ้นขนาดกลางและขนาดเล็ก และมีค่าอัตราราคาเทียบกับกำไรสุทธิต่อหุ้น(พีอี) สูง ๆ กลับปรับตัวลดลงอย่างแรงสวนกับภาพรวมทั้งตลาด เนื่องจากมีข่าวลือในห้องค้ามากมายถึงมาตรการที่ตลาดหลักทรัพย์จะประกาศออกมาใช้จัดการกับหุ้นเก็งกำไรขนาดเล็ก ทำให้มีการขายเพื่อป้องกันความเสี่ยงออกมา